JUTHA ซิลลิ่ง! รับตลท.ปลด C ส่วนผู้ถือหุ้นเกิน 50% ปี 64 พลิกกำไร 69 ลบ.
JUTHA ซิลลิ่ง! รับตลท.ปลดเครื่องหมาย C ส่วนผู้ถือหุ้นสูงกว่า 50% มีผล 2 มี.ค. 65 หลังปี 64 พลิกกำไร 69 ลบ.
1 มี.ค. 2565

ผู้สื่อข่าวรายงานว่า วันนี้  (1 มี.ค. 2565) ราคาหุ้น บริษัท จุฑานาวี จำกัด (มหาชน) หรือ JUTHA ณ เวลา 12:30 น. อยู่ที่ระดับ 0.70 บาท บวกไป 0.16 บวก หรือขึ้นไป 29.63% โดยทำจุดสูงสุดที่ระดับ 0.70 บาท และทำจุดต่ำสุดที่ระดับ 0.59 บาท ด้วยมูลค่าการซื้อขาย 136.30 ล้านบาท

สำหรับราคาหุ้น JUTHA ปรับตัวขึ้นหลังจากตลาดหลักทรัพย์แห่งประเทศไทย (ตลท.) ปลดเครื่องหมาย C ในวันที่ 2 มี.ค. 2565 เนื่องจากส่วนของผู้ถือหุ้นไม่น้อยกว่า 50% ของทุนชำระแล้ว สำหรับงบการเงินประจำปีสิ้นสุดวันที่ 31 ธ.ค.64
เนื่องด้วยผลการดำเนินงานปี 2564 สิ้นสุดวันที่ 31 ธันวาคม 2564 บริษัทฯ พลิกมีกำไรสุทธิ 69.01 ล้านบาท เมื่อเทียบกับงวดเดียวกันของปีก่อนขาดทุนสุทธิ 140.22 ล้านบาท โดยเป็นผลจากรายได้จากการให้บริการเพิ่มขึ้นอยู่ที่ 320.22 ล้านบาท จากงวดเดียวกันของปีก่อน 205.83 ล้านบาท และมีส่วนของกำไรจากการปรับโครงสร้างหนี้เข้ามาจำนวน 313.95 ล้านบาท